
(Redovni zakonodavni postupak: prvo čitanje)



Amandman		1
Prijedlog uredbe
Uvodna izjava 9.
	

	Tekst koji je predložila Komisija
	Izmjena

	(9)	Agencija bi trebala nastaviti doprinositi provedbi i izvršavanju zakonodavstva i politika Unije u vezi s opasnostima, rizicima i sigurnom uporabom kemijskih tvari kako bi se postigli visoka razina zaštite zdravlja ljudi i okoliša, učinkovito funkcioniranje unutarnjeg tržišta te usklađenost i dosljednost u upravljanju kemikalijama u cijeloj Uniji, uz jačanje konkurentnosti i inovacija, uzimajući u obzir posebne potrebe malih i srednjih poduzeća i promičući alternative ispitivanju na životinjama.
	(9)	Agencija bi trebala nastaviti doprinositi provedbi i izvršavanju zakonodavstva i politika Unije u vezi s opasnostima, rizicima, sigurnom uporabom i ekološkom održivosti kemijskih tvari i njihovih skupina, smjesa i proizvoda kako bi se postigli visoka razina zaštite zdravlja ljudi i okoliša, uključujući zaštitu ranjivih skupina, učinkovito funkcioniranje unutarnjeg tržišta te usklađenost i dosljednost u upravljanju kemikalijama u cijeloj Uniji, uz jačanje konkurentnosti i inovacija, uzimajući u obzir posebne potrebe malih i srednjih poduzeća za zaštitu i daljnje unapređenje normi zaštite zdravlja na radnome mjestu i promičući pristupe koji ne uključuju životinje te novih metodologija. Ostvarivanjem svojih ciljeva i zadaća Agencija će doprinijeti potpunoj provedbi ciljeva Ugovora, a posebno, u skladu s člankom 191. stavkom 2. UFEU-a, tome da se politika zaštite okoliša temelji na načelu opreznosti i načelu preventivnog djelovanja te načelima po kojima bi štetu u okolišu kao prioritet trebalo popravljati na izvoru te bi onečišćivač trebao plaćati.



Amandman		2
Prijedlog uredbe
Uvodna izjava 10.a (nova)
	

	Tekst koji je predložila Komisija
	Izmjena

	
	(10.a)	Kako bi ojačala kapacitet i doprinijela radu nadležnih tijela država članica, Agencija bi trebala moći uputiti dužnosnike i ostale službenike u radnom odnosu, u interesu službe i u skladu s člankom 37. Pravilnika o osoblju iz Uredbe br. 31 (EEZ), 11 (EZAE)1a i člankom 51. Uvjeta zaposlenja ostalih službenika iz Uredbe br. 31 (EEZ), 11 (EZAE), nadležnim tijelima država članica ili drugim javnim tijelima kojima su povjerene zadaće povezane s mandatom Agencije.

	
	__________________

	
	1a Uredba br. 31 (EEZ), 11 (EZAE) o Pravilniku o osoblju za dužnosnike i Uvjetima zaposlenja ostalih službenika Europske ekonomske zajednice i Europske zajednice za atomsku energiju (SL 45, 14.6.1962., str. 1385., ELI: http://data.europa.eu/eli/reg/1962/31(1)/oj).



Amandman		3
Prijedlog uredbe
Uvodna izjava 11.
	

	Tekst koji je predložila Komisija
	Izmjena

	(11)	Struktura Agencije trebala bi biti prikladna za njezine zadaće te bi pri njezinoj uspostavi trebalo uzeti u obzir iskustvo stečeno u funkcioniranju i radu Agencije od njezina osnivanja. Ključno je osigurati da Agencija ima velike znanstvene i tehničke kapacitete za obavljanje svojih zadaća kako bi se osigurala najveća moguća kvaliteta. Budući da je od ključne važnosti da institucije Unije, države članice, šira javnost i zainteresirane strane imaju povjerenja u Agenciju, ona bi svoje zadaće trebala obavljati transparentno i učinkovito.
	(11)	Struktura Agencije trebala bi biti prikladna za njezine zadaće te bi pri njezinoj uspostavi trebalo uzeti u obzir iskustvo stečeno u funkcioniranju i radu Agencije od njezina osnivanja. Ključno je osigurati da Agencija ima velike znanstvene i tehničke kapacitete za obavljanje svojih zadaća kako bi se osigurala najveća moguća kvaliteta.



Amandman		4
Prijedlog uredbe
Uvodna izjava 11.a (nova)
	

	Tekst koji je predložila Komisija
	Izmjena

	
	(11.a)	Agencija bi trebala dati ključni doprinos u osiguravanju vjerodostojnosti zakonodavstva o kemikalijama i postupaka odlučivanja kao i njihove znanstvene osnove među dionicima i u općoj javnosti. Agencija bi također trebala imati središnju ulogu u koordiniranju komunikacije u vezi sa zakonodavstvom o kemikalijama i njegovoj provedbi. Stoga je ključno povjerenje institucija Unije, država članica, opće javnosti i zainteresiranih strana u Agenciju. U tu je svrhu važno osigurati njezinu neovisnost, visoku razinu znanstvene, tehničke i regulatorne sposobnosti te transparentnost i učinkovitost. Osim toga, trebalo bi utvrditi jasna i učinkovita pravila za sprečavanje sukoba interesa i upravljanje njima, a stručnjake ne bi trebalo imenovati u odbore ako postoji opravdana zabrinutost u pogledu sukoba interesa.



Amandman		5
Prijedlog uredbe
Uvodna izjava 13.
	

	Tekst koji je predložila Komisija
	Izmjena

	(13)	Upravnom odboru Agencije trebalo bi povjeriti potrebne ovlasti, posebno za imenovanje izvršnog direktora, članova RAC-a, SEAC-a i Odbora za žalbe te za donošenje konsolidiranog godišnjeg izvješća o radu, programskog dokumenta, godišnjeg proračuna i financijskih pravila koja se primjenjuju na Agenciju. Komisija, Europski parlament i države članice trebali bi biti zastupljeni u Upravnom odboru kako bi djelotvorno provodili nadzor tog odbora. Radi transparentnosti, Komisija bi u Upravni odbor trebala imenovati zainteresirane strane bez prava glasa.
	(13)	Upravnom odboru Agencije trebalo bi povjeriti potrebne ovlasti, posebno za imenovanje izvršnog direktora, članova RAC-a, SEAC-a i Odbora za žalbe te za donošenje konsolidiranog godišnjeg izvješća o radu, programskog dokumenta, godišnjeg proračuna i financijskih pravila koja se primjenjuju na Agenciju. Komisija, Europski parlament i države članice trebali bi biti zastupljeni u Upravnom odboru kako bi djelotvorno provodili nadzor tog odbora. Radi transparentnosti, Komisija bi u Upravni odbor trebala imenovati zainteresirane strane bez prava glasa i one bi trebale predstavljati širok raspon relevantnih stručnih područja.



Amandman		6
Prijedlog uredbe
Uvodna izjava 15.a (nova)
	

	Tekst koji je predložila Komisija
	Izmjena

	
	(15.a)	Uloga Agencije kao neovisne znanstvene referentne točke znači da njezino znanstveno mišljenje može zatražiti ne samo Komisija, već i Europski parlament i države članice. Kako bi osigurala savladivost i dosljednost postupka znanstvenog mišljenja, Agencija bi trebala moći odbiti ili predložiti izmjenu zahtjeva, uz pružanje opravdanja u slučaju odbijanja, na temelju prethodno utvrđenih kriterija.



Amandman		7
Prijedlog uredbe
Uvodna izjava 16.
	

	Tekst koji je predložila Komisija
	Izmjena

	(16)	RAC je dosad dostavljao znanstvena mišljenja o evaluacijama graničnih vrijednosti profesionalne izloženosti i drugim aspektima relevantnima za izloženost opasnim kemikalijama na radnom mjestu, kao što su biološke granične vrijednosti za opasne kemikalije u kontekstu članka 3. Direktive Vijeća 98/24/EZ11, članaka 16., 16.a i 18.a Direktive 2004/37/EZ Europskog parlamenta i Vijeća12 i članaka 18.c i 22.a Direktive 2009/148/EZ Europskog parlamenta i Vijeća13 na temelju ad hoc sporazuma između Komisije i Agencije. Budući da je ta zadaća postala uobičajena i kako bi se ta praksa konsolidirala, ovom bi se Uredbom trebalo utvrditi da bi RAC trebao izdavati takva mišljenja na zahtjev Komisije. Osim toga, RAC bi na zahtjev Komisije trebao davati znanstvena mišljenja o svim drugim pitanjima u vezi s opasnostima, rizicima i sigurnom uporabom kemijskih tvari pojedinačno, u smjesama ili proizvodima kako je definirano u članku 3. stavcima 1., 2. i 3. Uredbe (EZ) br. 1907/2006.
	(16)	RAC je dosad dostavljao znanstvena mišljenja o evaluacijama graničnih vrijednosti profesionalne izloženosti i drugim aspektima relevantnima za izloženost opasnim kemikalijama na radnom mjestu, kao što su biološke granične vrijednosti za opasne kemikalije u kontekstu članka 3. Direktive Vijeća 98/24/EZ11, članaka 16., 16.a i 18.a Direktive 2004/37/EZ Europskog parlamenta i Vijeća12 i članaka 18.c i 22.a Direktive 2009/148/EZ Europskog parlamenta i Vijeća13 na temelju ad hoc sporazuma između Komisije i Agencije. Budući da je ta zadaća postala uobičajena i kako bi se ta praksa konsolidirala, ovom bi se Uredbom trebalo utvrditi da bi RAC trebao izdavati takva mišljenja na zahtjev Komisije. Osim toga, RAC bi na zahtjev Komisije, Europskog parlamenta ili država članica trebao davati znanstvena mišljenja o svim drugim pitanjima u vezi s opasnostima, rizicima i sigurnom uporabom kemijskih tvari pojedinačno, u smjesama ili proizvodima kako je definirano u članku 3. stavcima 1., 2. i 3. Uredbe (EZ) br. 1907/2006.

	_________________
	_________________

	11 Direktiva Vijeća 98/24/EZ od 7. travnja 1998. o zaštiti zdravlja i sigurnosti radnika na radu od rizika povezanih s kemijskim sredstvima (četrnaesta pojedinačna direktiva u smislu članka 16. stavka 1. Direktive 89/391/EEZ) (SL L 131, 5.5.1998., str. 11., ELI: http://data.europa.eu/eli/dir/1998/24/oj).
	11 Direktiva Vijeća 98/24/EZ od 7. travnja 1998. o zaštiti zdravlja i sigurnosti radnika na radu od rizika povezanih s kemijskim sredstvima (četrnaesta pojedinačna direktiva u smislu članka 16. stavka 1. Direktive 89/391/EEZ) (SL L 131, 5.5.1998., str. 11., ELI: http://data.europa.eu/eli/dir/1998/24/oj).

	12 Direktiva 2004/37/EZ Europskog parlamenta i Vijeća od 29. travnja 2004. o zaštiti radnika od rizika zbog izloženosti karcinogenim, mutagenim ili reproduktivno toksičnim tvarima na radu (šesta pojedinačna direktiva u smislu članka 16. stavka 1. Direktive Vijeća 89/391/EEZ) (SL L 158, 30.4.2004., str. 50., ELI: http://data.europa.eu/eli/dir/2004/37/oj).
	12 Direktiva 2004/37/EZ Europskog parlamenta i Vijeća od 29. travnja 2004. o zaštiti radnika od rizika zbog izloženosti karcinogenim, mutagenim ili reproduktivno toksičnim tvarima na radu (šesta pojedinačna direktiva u smislu članka 16. stavka 1. Direktive Vijeća 89/391/EEZ) (SL L 158, 30.4.2004., str. 50., ELI: http://data.europa.eu/eli/dir/2004/37/oj).

	13 Direktiva 2009/148/EZ Europskog parlamenta i Vijeća od 30. studenog 2009. o zaštiti radnika od rizika povezanih s izlaganjem azbestu na radu, (SL L 330, 16.12.2009., str. 28., ELI: http://data.europa.eu/eli/dir/2009/148/oj).
	13 Direktiva 2009/148/EZ Europskog parlamenta i Vijeća od 30. studenog 2009. o zaštiti radnika od rizika povezanih s izlaganjem azbestu na radu, (SL L 330, 16.12.2009., str. 28., ELI: http://data.europa.eu/eli/dir/2009/148/oj).



Amandman		8
Prijedlog uredbe
Uvodna izjava 18.
	

	Tekst koji je predložila Komisija
	Izmjena

	(18)	Upravni odbor trebao bi donijeti poslovnik RAC-a, SEAC-a, MSC-a, BPC-a i SCCS-a, uključujući postupovne aranžmane za radne skupine odborâ. Kako bi Komisija mogla provoditi svoj nadzor, predstavnici Komisije u Upravnom odboru trebali bi odobriti poslovnik, a da se pritom ne ugrozi neovisnost odbora i njihovih radnih skupina.
	(18)	Upravni odbor trebao bi donijeti poslovnik RAC-a, SEAC-a, MSC-a, BPC-a i SCCS-a, uključujući postupovne aranžmane za radne skupine odborâ. Kako bi Komisija mogla provoditi svoj nadzor, izvršni direktor trebao bi se savjetovati s predstavnicima Komisije u Upravnom odboru pri pripremi poslovnika RAC-a, SEAC-a i SCCS-a, održavajući pritom neovisnost odbora i njihovih radnih skupina.



Amandman		9
Prijedlog uredbe
Uvodna izjava 19.
	

	Tekst koji je predložila Komisija
	Izmjena

	(19)	Mišljenja RAC-a i SEAC-a trebala bi se temeljiti na najširem mogućem znanstvenom i tehničkom stručnom znanju dostupnom u Uniji. U tu bi svrhu svaka država članica trebala predložiti dva člana za RAC i dva člana za SEAC te bi trebala imati pravo predložiti najviše dva dodatna člana. RAC, SEAC, BPC i SCCS trebali bi imati mogućnost kooptiranja članova i oslanjanja na usluge stručnjaka, uzimajući u obzir radno opterećenje, vrstu potrebnog stručnog znanja i dostupnost financijskih resursa.
	(19)	Mišljenja RAC-a i SEAC-a trebala bi se temeljiti na najširem mogućem znanstvenom i tehničkom stručnom znanju dostupnom u Uniji. U tu svrhu i kako bi se osiguralo da RAC i SEAC budu potpuno operativni, ključno je da svaka država članica predlaže dva člana za RAC i dva člana za SEAC i da ima pravo predložiti najviše dva dodatna člana. RAC, SEAC, BPC i SCCS trebali bi imati mogućnost kooptiranja članova i oslanjanja na usluge stručnjaka, uzimajući u obzir radno opterećenje, vrstu potrebnog stručnog znanja, geografsku ravnotežu i dostupnost financijskih resursa. Članovi Odbora trebali bi imati stručno znanje potrebno za pravilno izvršavanje zadaća dodijeljenih Agenciji. Agencija bi trebala moći pomoći državama članicama u utvrđivanju relevantnih profila za članstvo u RAC-u, SEAC-u i BPC-u, ako države članice to zatraže.



Amandman		10
Prijedlog uredbe
Uvodna izjava 21.a (nova)
	

	Tekst koji je predložila Komisija
	Izmjena

	
	(21.a)	Agencija bi trebala osnovati skupštinu akreditiranih dionika čiji bi cilj trebao biti jačanje odnosa s akreditiranim dionicima i olakšavanje njihova doprinosa zadaćama Agencije uz istodobno osiguravanje uravnotežene zastupljenosti predstavnika industrije i predstavnika civilnog društva.



Amandman		11
Prijedlog uredbe
Uvodna izjava 21.b (nova)
	

	Tekst koji je predložila Komisija
	Izmjena

	
	(21.b)	Kako bi se poboljšala znanstvena suradnja i podržao rad Agencije, potrebno je promicati umrežavanje nacionalnih tijela, agencija i istraživačkih instituta koji djeluju u područjima nadležnosti Agencije. Cilj je tog umrežavanja potaknuti razmjenu informacija, koordinaciju aktivnosti i razvoj zajedničkih projekata, kao i razmjenu stručnog znanja i primjera najboljih praksi. Kako bi se to postiglo, trebalo bi sastaviti popis nacionalnih tijela, agencija i istraživačkih instituta koje su imenovale države članice, čime bi se tim nacionalnim tijelima, agencijama i istraživačkim institutima omogućilo da pomažu Agenciji u zadaćama kao što su priprema za izradu znanstvenih mišljenja, prikupljanje podataka i utvrđivanje novih rizika.



Amandman		12
Prijedlog uredbe
Uvodna izjava 23.a (nova)
	

	Tekst koji je predložila Komisija
	Izmjena

	
	(23.a)	Dodatno radno opterećenje koje proizlazi iz povećanja zadaća i odgovornosti dodijeljenih Agenciji trebalo bi biti popraćeno dodjelom odgovarajućih financijskih sredstava za osoblje i druge potrebne troškove. U okviru nacrta jedinstvenog programskog dokumenta Upravni odbor trebao bi provesti procjenu primjerenosti svojih financijskih i ljudskih resursa za obavljanje svojih trenutačnih i budućih zadaća.



Amandman		13
Prijedlog uredbe
Uvodna izjava 25.
	

	Tekst koji je predložila Komisija
	Izmjena

	(25)	Agencija je imala poteškoća s točnim predviđanjem prihoda od naknada i pristojbi čak i s pomoću najnaprednijih statističkih tehnika zbog nedostatka informacija o čimbenicima koji potiču potražnju među nositeljima dužnosti. To utječe na rad Agencije te Upravni odbor mora stalno mijenjati proračun. Stoga bi Agenciji trebalo dopustiti uspostavu pričuve iz viška njezinih prihoda od naknada i pristojbi, podložno uvjetima utvrđenima u ovoj Uredbi. Time će se Agenciji omogućiti da ublaži posljedice velikih fluktuacija u prihodima od naknada i pristojbi. Konkretno, uspostavom takve pričuve Agenciji će se omogućiti da poveća održivost svojeg modela financiranja ne dovodeći u pitanje godišnji doprinos Unije i višegodišnje financijsko programiranje. Detaljna pravila o parametrima, izračunu i upravljanju pričuvom trebala bi biti utvrđena u financijskim pravilima Agencije i trebala bi uključivati zahtjeve utvrđene u ovoj Uredbi. Izračun iznosa godišnjeg doprinosa pričuvi ili iznosa stavljenog na raspolaganje iz pričuve koji treba uključiti u nacrt proračuna Agencije trebao bi se temeljiti na metodologiji koju Agencija mehanički primjenjuje svake godine.
	(25)	Agencija je imala poteškoća s točnim predviđanjem prihoda od naknada i pristojbi čak i s pomoću najnaprednijih statističkih tehnika zbog nedostatka informacija o čimbenicima koji potiču potražnju među nositeljima dužnosti. Agencija se obvezuje da će stalno poboljšavati svoje metode predviđanja. To utječe na rad Agencije te Upravni odbor mora stalno mijenjati proračun. Stoga bi Agenciji trebalo dopustiti uspostavu pričuve iz viška njezinih prihoda od naknada i pristojbi, podložno uvjetima utvrđenima u ovoj Uredbi. Time će se Agenciji omogućiti da ublaži posljedice velikih fluktuacija u prihodima od naknada i pristojbi. Konkretno, uspostavom takve pričuve Agenciji će se omogućiti da poveća održivost svojeg modela financiranja ne dovodeći u pitanje godišnji doprinos Unije i višegodišnje financijsko programiranje. Detaljna pravila o parametrima, izračunu i upravljanju pričuvom trebala bi biti utvrđena u financijskim pravilima Agencije i trebala bi uključivati zahtjeve utvrđene u ovoj Uredbi. Izračun iznosa godišnjeg doprinosa pričuvi ili iznosa stavljenog na raspolaganje iz pričuve koji treba uključiti u nacrt proračuna Agencije trebao bi se temeljiti na metodologiji koju Agencija mehanički primjenjuje svake godine. Uspostava takve pričuve za agenciju EU-a koja se djelomično financira vlastitim sredstvima i koja djeluje u skladu s univerzalnim proračunskim modelom jedinstven je slučaj i ne predstavlja presedan za druge agencije EU-a.



Amandman		14
Prijedlog uredbe
Uvodna izjava 26.
	

	Tekst koji je predložila Komisija
	Izmjena

	(26)	Kako bi se riješilo pitanje velikih fluktuacija prihoda Agencije od naknada, Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije (UFEU) radi izmjene posebnih uvjeta utvrđenih za pričuvu. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.20 Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kad i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.
	Briše se.

	_________________
	

	20 SL L 123, 12.5.2016., str. 1., ELI: http://data.europa.eu/eli/agree_interinstit/2016/512/oj.

Prijedlog uredbe
Uvodna izjava 31.
	

	Tekst koji je predložila Komisija
	Izmjena

	(31)	Agencija bi i dalje trebala imati aktivnu ulogu u istraživanju i inovacijama, pomažući državama članicama i Komisiji u promicanju zamjene najštetnijih kemikalija i u razvoju znanstvenih metoda, posebno pristupa koji ne uključuju životinje, za procjenu opasnosti kemikalija te rizika i socioekonomskih učinaka njihove uporabe.
	(31)	Agencija bi i dalje trebala imati aktivnu ulogu u istraživanju i inovacijama, pomažući državama članicama i Komisiji u promicanju zamjene najštetnijih kemikalija i drugih opasnih kemikalija i njihovih skupina i u razvoju znanstvenih metoda, posebno pristupa koji ne uključuju životinje i novih metodologija, za procjenu opasnosti kemikalija i skupina kemikalija te rizika i socioekonomskih učinaka njihove uporabe. Kada je to primjereno Agencija bi trebala doprinositi istraživanju poveznica između izloženosti opasnim kemikalijama i negativnih učinaka na zdravlje u području ekspozomike, discipline koja na integrirani način uključuje sve fizičke, kemijske, biološke i psihosocijalne čimbenike i njihove interakcije koji utječu na biologiju i zdravlje.

Prijedlog uredbe
Uvodna izjava 31.a (nova)
	

	Tekst koji je predložila Komisija
	Izmjena

	
	(31.a)	Jačanje suradnje među agencijama Unije može imati ključnu ulogu na način da se osigura usklađenost znanstvenih dokaza, povećana dostupnost znanja svim relevantnim dionicima, pružanje strateškog smjera za financiranje istraživanja Unije i pojednostavljenje suradnje s tekućim istraživačkim i inovacijskim projektima. Međuagencijska radna skupina „Jedno zdravlje” koju su 2023. osnovale Agencija, Europska agencija za sigurnost hrane (EFSA), Europska agencija za lijekove (EMA), Europski centar za sprečavanje i kontrolu bolesti (ECDC) i Europska agenciju za okoliš (EEA), pokazala se uspješnom inicijativom za jačanje transdisciplinarne suradnje pet agencija Unije kako bi im se omogućilo da bolje odgovore na probleme u pogledu zdravlja ljudi, životinja, biljaka i okoliša te uspješno doprinesu provedbi pristupa „Jedno zdravlje” u Europi. Budući da ta inicijativa završava 2026., ovom bi se Uredbom trebao uspostaviti trajniji i etabliraniji oblik transdisciplinarne suradnje sa stalnom radnom skupinom čiji je cilj nadograditi rad radne skupine „Jedno zdravlje” i proširiti opseg njezina rada na druge pristupe, kao što je ekspozom koji obuhvaća i okvir „Jedan sustav”, čime bi se osigurao holistički pristup procjeni rizika kemikalija za okoliš koji se temelji na sustavima. Agencija EU-OSHA bi također trebala biti uključena u taj trajni okvir. Agencije koje čine radnu skupinu trebale bi izraditi zajedničku viziju i ciljeve za tu radnu skupinu u napretku prema trajnijem i etabliranijem obliku transdisciplinarne suradnje među tim agencijama Unije. Trebale bi moći planirati koordinirana djelovanja i proširiti opseg svoje suradnje putem godišnjih akcijskih planova.

Prijedlog uredbe
Uvodna izjava 37.a (nova)
	

	Tekst koji je predložila Komisija
	Izmjena

	
	(37.a)	Utjecaj ove Uredbe na proračun Unije procijenjen je1a u skladu s člankom 310. stavkom 4. Ugovora o funkcioniranju Europske unije. Za njezinu provedbu trebalo bi osigurati dostatne financijske i ljudske resurse, uzimajući u obzir utjecaj njezina financiranja na druge programe ili politike Unije te osiguravajući njezinu usklađenost s višegodišnjim financijskim okvirom, sustavom vlastitih sredstava i odgovarajućim Međuinstitucijskim sporazumom, kao i s proračunskim načelima utvrđenima u Uredbi (EU, Euratom) 2024/2509 Europskog parlamenta i Vijeća1b.

	
	__________________

	
	1a Pro memoria: Proračunska procjena Odbora za proračune Europskog parlamenta od (XX) 2026. o Prijedlogu uredbe Europskog parlamenta i Vijeća o Europskoj agenciji za kemikalije i izmjeni uredaba (EZ) br. 1907/2006, (EU) br. 528/2012, (EU) br. 649/2012 i (EU) 2019/1021 (COM(2025)0386).

	
	1b Uredba (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije (SL L, 2024/2509, 26.9.2024., ELI: http://data.europa.eu/eli/reg/2024/2509/oj).

Prijedlog uredbe
Članak 3. – stavak 1.
	

	Tekst koji je predložila Komisija
	Izmjena

	Sjedište Agencije je u Helsinkiju u Finskoj, kako je odlučeno zajedničkim dogovorom predstavnika država članica od 13. prosinca 2003. (2004/97/EZ, Euratom)25.
	Sjedište Agencije je u Helsinkiju u Finskoj.

	_________________
	

	25 2004/97/EZ, Euratom: Odluka donesena zajedničkim dogovorom predstavnika država članica koji su se sastali na razini šefova država ili vlada od 13. prosinca 2003. o određivanju sjedišta određenih ureda i agencija Europske unije (SL L 29, 3.2.2004., str. 15., ELI: http://data.europa.eu/eli/dec/2004/97(1)/oj).

Prijedlog uredbe
Članak 4. – stavak 1.
	

	Tekst koji je predložila Komisija
	Izmjena

	1.	Agencija doprinosi provedbi i izvršavanju zakonodavstva i politika Unije povezanih s opasnostima, rizicima i sigurnom uporabom kemijskih tvari, smjesa i proizvoda, daje znanstvena mišljenja i savjete te neovisne informacije o svim pitanjima u tom području i obavješćuje o tim pitanjima.
	1.	Agencija doprinosi provedbi i izvršavanju zakonodavstva i politika Unije povezanih s opasnostima, rizicima, sigurnom uporabom i okolišnom održivosti kemijskih tvari, smjesa i proizvoda, daje znanstvena mišljenja i savjete te neovisne informacije o svim pitanjima u tom području, prati nove kemijske rizike i prikuplja podatke o kemikalijama ili ih generira te obavješćuje o tim pitanjima.

Prijedlog uredbe
Članak 4. – stavak 2.
	

	Tekst koji je predložila Komisija
	Izmjena

	2.	Agencija pri ispunjavanju svojih ciljeva nastoji doprinijeti visokoj razini zaštite zdravlja ljudi i okoliša, slobodnom kretanju tvari na unutarnjem tržištu te usklađenosti i dosljednosti u procjeni kemikalija i upravljanju njima u cijeloj Uniji, istodobno jačajući konkurentnost i inovacije, uzimajući u obzir posebne potrebe malih i srednjih poduzeća („MSP-ovi”) kako su definirana u Preporuci Komisije od 6. svibnja 2003. o definiciji mikropoduzeća te malih i srednjih poduzeća26 i promičući alternative ispitivanju na životinjama.
	2.	Agencija pri ispunjavanju svojih ciljeva nastoji doprinijeti osiguravanju visoke razine zaštite zdravlja ljudi i okoliša, uključujući zaštitu ranjivih skupina. Agencija nastoji osigurati kvalitetu te usklađenost i dosljednost u procjeni kemikalija i upravljanju njima u cijeloj Uniji, što je ključno za osiguravanje slobodnog kretanja tvari na unutarnjem tržištu, istodobno doprinoseći jačanju konkurentnosti i inovacija, uzimajući u obzir posebne potrebe malih i srednjih poduzeća („MSP-ovi”) kako su definirana u Preporuci Komisije od 6. svibnja 2003. o definiciji mikropoduzeća te malih i srednjih poduzeća26 i promičući te jačajući stručno znanje u zamjeni štetnih kemikalija i skupina štetnih kemikalija, kao i razvoj i upotrebu pristupa koji ne uključuju životinje i novih metodologija.

	_________________
	_________________

	26 Preporuka Komisije od 6. svibnja 2003. o definiciji mikropoduzeća, malih i srednjih poduzeća (SL L 124, 20.5.2003., str. 36., ELI: http://data.europa.eu/eli/reco/2003/361/oj)
	26 Preporuka Komisije od 6. svibnja 2003. o definiciji mikropoduzeća, malih i srednjih poduzeća (SL L 124, 20.5.2003., str. 36., ELI: http://data.europa.eu/eli/reco/2003/361/oj)

Prijedlog uredbe
Članak 4. – stavak 5. – točka b
	

	Tekst koji je predložila Komisija
	Izmjena

	(b)	pruža tehničku i znanstvenu potporu, smjernice, IT alate i digitalnu infrastrukturu za razvoj, provedbu i izvršavanje ove Uredbe i sektorskog zakonodavstva Unije, uzimajući u obzir posebne potrebe MSP-ova i cilj da se ispitivanje na životinjama zamijeni alternativama ako je to znanstveno moguće;
	(b)	pruža tehničku i znanstvenu potporu, smjernice, IT alate i digitalnu infrastrukturu za razvoj, provedbu i izvršavanje ove Uredbe i sektorskog zakonodavstva Unije, uzimajući u obzir ciljeve osiguravanja visoke razine zaštite zdravlja ljudi i okoliša, norme zaštite zdravlja na radu, posebne potrebe MSP-ova i uvjet da se ispitivanje na životinjama zamijeni pristupima koji ne uključuju životinje ako je to znanstveno moguće;

Prijedlog uredbe
Članak 4. – stavak 5. – točka ga (nova)
	

	Tekst koji je predložila Komisija
	Izmjena

	
	(ga)	osigurava sprečavanje sukoba interesa ili upravljanje njima kako bi se osigurala njezina neovisnost i vjerodostojnost u odnosu na dionike i opću javnost;

Prijedlog uredbe
Članak 4. – stavak 5. – točka ka (nova)
	

	Tekst koji je predložila Komisija
	Izmjena

	
	(ka)	na zahtjev Europskog parlamenta ili države članice daje znanstvena mišljenja i tehničku pomoć u području svojih nadležnosti;

Prijedlog uredbe
Članak 4. – stavak 5. – točka kb (nova)
	

	Tekst koji je predložila Komisija
	Izmjena

	
	(kb)	omogućuje godišnje osposobljavanja za osoblje i članove odbora te dijeli znanje sa svim dionicima.

Prijedlog uredbe
Članak 4. – stavak 5.a (novi)
	

	Tekst koji je predložila Komisija
	Izmjena

	
	5.a	Zahtjevi primljeni u skladu sa stavkom 5. točkama (c), (d), (e), (k) i (ka) ovog članka i u skladu s člankom 13. stavkom 2. točkom (b) te redovito ažuriranje njihova statusa objavljuju se na internetskim stranicama Agencije.

Prijedlog uredbe
Članak 5. – stavak 1. – točka c
	

	Tekst koji je predložila Komisija
	Izmjena

	(c)	Odbor za procjenu rizika („RAC”), koji je odgovoran za izradu mišljenja Agencije o rizicima kemikalija za zdravlje ljudi ili okoliš;
	(c)	Odbor za procjenu rizika („RAC”), koji je odgovoran za izradu mišljenja Agencije o opasnostima i rizicima kemikalija za zdravlje ljudi ili okoliš;

Prijedlog uredbe
Članak 5. – stavak 1. – točka d
	

	Tekst koji je predložila Komisija
	Izmjena

	(d)	Odbor za socioekonomsku analizu („SEAC”), koji je odgovoran za izradu mišljenja Agencije o socioekonomskom učinku mogućih zakonodavnih mjera o tvarima;
	(d)	Odbor za socioekonomsku analizu („SEAC”), koji je odgovoran za izradu mišljenja Agencije o socioekonomskom učinku mogućih zakonodavnih mjera o kemikalijama;

Prijedlog uredbe
Članak 5. – stavak 1. – točka ha (nova)
	

	Tekst koji je predložila Komisija
	Izmjena

	
	(ha)	Skupština akreditiranih dionika kako je utvrđena člankom 41.a, čiji je cilj ojačati odnos između akreditiranih dionika i Agencije te olakšati njihov doprinos zadaćama Agencije;

Prijedlog uredbe
Članak 5. – stavak 1. – točka i
	

	Tekst koji je predložila Komisija
	Izmjena

	(i)	Tajništvo, koje djeluje pod vodstvom izvršnog direktora i obavlja zadaće koje se zahtijevaju od Agencije u skladu sa sektorskim zakonodavstvom Unije, pruža tehničku, znanstvenu i administrativnu potporu odborima i Forumu te osigurava odgovarajuću koordinaciju među njima;
	(i)	Tajništvo, koje djeluje pod vodstvom izvršnog direktora i obavlja zadaće koje se zahtijevaju od Agencije u skladu sa sektorskim zakonodavstvom Unije, pruža tehničku, znanstvenu i administrativnu potporu te izgradnju kapaciteta i osposobljavanje odborima i Forumu te osigurava odgovarajuću koordinaciju među njima;

Prijedlog uredbe
Članak 6. – stavak 1. – točka c
	

	Tekst koji je predložila Komisija
	Izmjena

	(c)	dva stručnjaka koje imenuje Europski parlament.
	(c)	dvije neovisne osobe koje imenuje Europski parlament koje su neovisne u obavljanju svojih dužnosti te ne traže niti primaju upute od nijedne institucije, tijela, ureda ili agencije Unije, niti od državnih ili bilo kojih drugih javnih ili privatnih tijela.

Prijedlog uredbe
Članak 6. – stavak 2.
	

	Tekst koji je predložila Komisija
	Izmjena

	2.	Predstavnici država članica, predstavnici Komisije i stručnjaci koje imenuje Europski parlament imaju pravo glasa. Osobe koje predstavljaju zainteresirane strane, koje imenuje Komisija, nemaju pravo glasa.
	2.	Predstavnici država članica, predstavnici Komisije i neovisne osobe koje imenuje Europski parlament imaju pravo glasa. Osobe koje predstavljaju zainteresirane strane, koje imenuje Komisija, nemaju pravo glasa.

Prijedlog uredbe
Članak 6. – stavak 3. – točka b
	

	Tekst koji je predložila Komisija
	Izmjena

	(b)	sindikata;
	(b)	sindikata, uključujući zdravlje i sigurnost na radu;

Prijedlog uredbe
Članak 6. – stavak 3. – točka da (nova)
	

	Tekst koji je predložila Komisija
	Izmjena

	
	(da)	pristupa koji ne uključuju životinje;

Prijedlog uredbe
Članak 6. – stavak 4.
	

	Tekst koji je predložila Komisija
	Izmjena

	4.	Članovi Upravnog odbora imenuju se na temelju njihova znanja i relevantnog iskustva u području kemijske sigurnosti ili regulacije kemikalija, uzimajući u obzir relevantne upravljačke i administrativne vještine te vještine upravljanja proračunom. U skladu s načelom jednakog postupanja prema muškarcima i ženama sve strane koje predlažu i imenuju članove Upravnog odbora nastoje postići rodnu ravnotežu u Upravnom odboru. Članovi, zamjenici i promatrači odborâ i Foruma ili njihovih radnih skupina ne mogu postati članovi Upravnog odbora.
	4.	Članovi Upravnog odbora imenuju se na temelju njihova znanja i relevantnog iskustva u području kemijske sigurnosti ili regulacije kemikalija, vodeći računa o svojim upravljačkim i administrativnim vještinama te vještinama upravljanja proračunom. U skladu s načelom jednakog postupanja prema svim rodovima sve strane koje predlažu i imenuju članove Upravnog odbora nastoje postići rodnu ravnotežu u Upravnom odboru. Članovi, zamjenici i promatrači odborâ i Foruma ili njihovih radnih skupina ne mogu postati članovi Upravnog odbora.

Prijedlog uredbe
Članak 6. – stavak 4.a (novi)
	

	Tekst koji je predložila Komisija
	Izmjena

	
	4.a	Članovi Upravnog odbora predlažu se i imenuju u skladu s pravilima o sukobu interesa koja je Upravni odbor donio na temelju članka 9. stavka 1. točke (e).

Prijedlog uredbe
Članak 6. – stavak 6.
	

	Tekst koji je predložila Komisija
	Izmjena

	6.	Članovi Upravnog odbora djeluju isključivo u interesu Agencije.
	6.	Članovi Upravnog odbora djeluju isključivo u interesu Agencije i Unije.

Prijedlog uredbe
Članak 9. – stavak 1. – točka s
	

	Tekst koji je predložila Komisija
	Izmjena

	(s)	donosi poslovnike odborâ i poslovnik Foruma na njegov prijedlog u skladu s člankom 17. stavkom 5.;
	(s)	donosi poslovnike odborâ, Foruma i skupštine dionika;

Prijedlog uredbe
Članak 9. – stavak 1. – točka y
	

	Tekst koji je predložila Komisija
	Izmjena

	(y)	donosi praktična rješenja za usklađivanje s Uredbom (EZ) br. 1049/2001 Europskog parlamenta i Vijeća28, uključujući mogućnost podnošenja žalbe odnosno pravnog lijeka u slučaju djelomičnog ili potpunog odbijanja zahtjeva za zaštitu tajnosti;
	(y)	donosi praktična rješenja za usklađivanje s Uredbom (EZ) br. 1049/2001 Europskog parlamenta i Vijeća28, uključujući mogućnost podnošenja žalbe odnosno pravnog lijeka u slučaju djelomičnog ili potpunog odbijanja zahtjeva za zaštitu tajnosti, kako je spomenuto u članku 37.a;

	_________________
	_________________

	28 Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije, (SL L 145, 31.5.2001., str. 43., ELI: http://data.europa.eu/eli/reg/2001/1049/oj).
	28 Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije, (SL L 145, 31.5.2001., str. 43., ELI: http://data.europa.eu/eli/reg/2001/1049/oj).

Prijedlog uredbe
Članak 10. – stavak 3.
	

	Tekst koji je predložila Komisija
	Izmjena

	3.	Ako Komisija izrazi ozbiljnu zabrinutost zbog prijedloga odluke podnesenog Upravnom odboru o pitanjima povezanima s Delegiranom uredbom Komisije (EU) 2019/71529 o okvirnoj financijskoj uredbi za decentralizirane regulatorne agencije ili Pravilnikom o osoblju i Uvjetima zaposlenja ostalih službenika iz Uredbe br. 31 (EEZ), 11 (EZAE), Upravni odbor odgađa donošenje odluke. Upravni odbor u roku od 15 dana preispituje i donosi taj prijedlog, po mogućnosti izmijenjen, u drugom čitanju dvotrećinskom većinom, uključujući predstavnike Komisije, ili četveropetinskom većinom predstavnika država članica.
	3.	Ako Komisija izrazi ozbiljnu zabrinutost zbog prijedloga odluke podnesenog Upravnom odboru o pitanjima povezanima s Delegiranom uredbom Komisije (EU) 2019/71529 o okvirnoj financijskoj uredbi za decentralizirane regulatorne agencije ili Pravilnikom o osoblju i Uvjetima zaposlenja ostalih službenika iz Uredbe br. 31 (EEZ), 11 (EZAE), Upravni odbor odgađa donošenje odluke. Upravni odbor u roku od 15 dana preispituje i donosi taj prijedlog, po mogućnosti izmijenjen, u drugom čitanju.

	_________________
	_________________

	29 Delegirana uredba Komisije (EU) 2019/715 оd 18. prosinca 2018. o okvirnoj financijskoj uredbi za tijela osnovana na temelju UFEU-a i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća (SL L 122, 10.5.2019., str. 1., ELI: http://data.europa.eu/eli/reg_del/2019/715/oj).
	29 Delegirana uredba Komisije (EU) 2019/715 оd 18. prosinca 2018. o okvirnoj financijskoj uredbi za tijela osnovana na temelju UFEU-a i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća (SL L 122, 10.5.2019., str. 1., ELI: http://data.europa.eu/eli/reg_del/2019/715/oj).



Amandman		40
Prijedlog uredbe
Članak 12. – stavak 3.
	

	Tekst koji je predložila Komisija
	Izmjena

	3.	Ne dovodeći u pitanje ovlasti Komisije i Upravnog odbora, izvršni direktor neovisan je u obavljanju svojih dužnosti te ne traži niti prima upute ni od koje institucije, tijela, ureda ili agencije Unije, vlade ili bilo kojeg drugog javnog i privatnog tijela. Izvršni direktor na poziv Europskog parlamenta ili Vijeća izvješćuje dotičnu instituciju o obavljanju zadaća u skladu s ovom Uredbom.
	3.	Ne dovodeći u pitanje ovlasti Komisije i Upravnog odbora, izvršni direktor neovisan je u obavljanju svojih dužnosti te ne traži niti prima upute ni od koje institucije, tijela, ureda ili agencije Unije, vlade ili bilo kojeg drugog javnog i privatnog tijela. Izvršni direktor na poziv Europskog parlamenta ili Vijeća izvješćuje dotičnu instituciju o obavljanju zadaća u skladu s ovom Uredbom.



Amandman		41
Prijedlog uredbe
Članak 12. – stavak 5. – točka d
	

	Tekst koji je predložila Komisija
	Izmjena

	(d)	osiguravanje poštovanja rokova utvrđenih u sektorskom zakonodavstvu Unije za donošenje mišljenja Agencije i odborâ;
	(d)	osiguravanje poštovanja rokova utvrđenih u sektorskom zakonodavstvu Unije za donošenje mišljenja Agencije i odborâ te neovisnosti tih mišljenja;



Amandman		42
Prijedlog uredbe
Članak 12. – stavak 5. – točka e
	

	Tekst koji je predložila Komisija
	Izmjena

	(e)	osiguravanje odgovarajuće i pravodobne koordinacije među različitim tijelima unutar Agencije, među ostalim u pogledu mogućih razlika među njihovim znanstvenim mišljenjima, u skladu s člankom 45.;
	(e)	osiguravanje odgovarajuće i pravodobne koordinacije među različitim tijelima unutar Agencije, među ostalim u pogledu mogućih razlika među njihovim znanstvenim mišljenjima;



Amandman		43
Prijedlog uredbe
Članak 12. – stavak 5. – točka ea (nova)
	

	Tekst koji je predložila Komisija
	Izmjena

	
	(ea)	osiguravanje odgovarajuće i pravodobne koordinacije s drugim tijelima Unije, među ostalim u pogledu mogućih razlika u znanstvenome mišljenju kako je navedeno u članku 45.;



Amandman		44
Prijedlog uredbe
Članak 12. – stavak 5. – točka ha (nova)
	

	Tekst koji je predložila Komisija
	Izmjena

	
	(ha)	osiguravanje primjerenog i pravodobnog odgovora na prijave pokušaja izvršavanja pritiska ili neprimjerenog utjecaja podnesene u skladu s člankom 19. stavkom 3.a; evidencija svih tih izvješća i odgovora uključuje se u godišnje izvješće o radu iz točke (q) ovog stavka; uz anonimizaciju osoba koje su podnijele prijave;



Amandman		45
Prijedlog uredbe
Članak 12. – stavak 5. – točka pa (nova)
	

	Tekst koji je predložila Komisija
	Izmjena

	
	(pa)	imenovanje predstavnika Agencije u radnu skupinu iz članka 44.;



Amandman		46
Prijedlog uredbe
Članak 12. – stavak 6.a (novi)
	

	Tekst koji je predložila Komisija
	Izmjena

	
	6.a	Izvršni direktor ozbiljno uzima u obzir mjere koje su korisne za mentalno zdravlje na radnome mjestu kako bi se postiglo radno mjesto pogodno za mentalno zdravlje.



Amandman		47
Prijedlog uredbe
Članak 13. – stavak 2. – točka b
	

	Tekst koji je predložila Komisija
	Izmjena

	(b)	svim drugim pitanjima koja nisu obuhvaćena stavkom 1. ili stavkom 2 točkom (a) koja su povezana s opasnostima, rizicima i sigurnom uporabom kemijskih tvari pojedinačno, u smjesama ili proizvodima kako je definirano u članku 3. stavcima 1., 2. i 3. Uredbe (EZ) br. 1907/2006.
	(b)	svim drugim pitanjima koja nisu obuhvaćena stavkom 1. ili stavkom 2 točkom (a) koja su povezana s opasnostima, rizicima i sigurnom uporabom tvari pojedinačno, u smjesama ili proizvodima kako je definirano u članku 3. stavcima 1., 2. i 3. Uredbe (EZ) br. 1907/2006.



Amandman		48
Prijedlog uredbe
Članak 13. – stavak 2.a (novi)
	

	Tekst koji je predložila Komisija
	Izmjena

	
	2.a	Osim zadaća iz stavka 1., odbori na zahtjev izvršnog direktora:

	
	(a) pružaju tehničku i znanstvenu potporu mjerama za poboljšanje suradnje između Unije, država članica, međunarodnih organizacija i trećih zemalja u pogledu znanstvenih i tehničkih pitanja vezanih uz sigurnost tvari te aktivno sudjeluju u tehničkoj pomoći i izgradnji kapaciteta za ispravno upravljanje kemikalijama u zemljama u razvoju;

	
	(b) izrađuju mišljenje o svim drugim aspektima koji se tiču sigurnosti tvari pojedinačno, u smjesama ili proizvodima.



Amandman		49
Prijedlog uredbe
Članak 13. – stavak 2.b (novi)
	

	Tekst koji je predložila Komisija
	Izmjena

	
	2.b	Europski parlament ili država članica može predati zahtjev Agenciji da izda znanstveno mišljenje o pitanjima unutar njezine nadležnosti. Uz zahtjev se predaju pozadinske informacije koje objašnjavaju znanstveno pitanje koje je potrebno riješiti, kao i interes Unije.

	
	Agencija može odbiti ili predložiti amandmane na zahtjev za mišljenje u savjetovanju s Europskim parlamentom ili državama članicama koje su podnijele zahtjev. Odbijanje se obrazlaže Europskom parlamentu ili državama članicama koje su podnijele zahtjev.



Amandman		50
Prijedlog uredbe
Članak 13. – stavak 3.
	

	Tekst koji je predložila Komisija
	Izmjena

	3.	Komisija i Agencija na godišnjoj osnovi odlučuju o broju takvih znanstvenih mišljenja koja treba dostaviti i rokovima za njihovu dostavu.
	3.	Komisija i Agencija na godišnjoj osnovi odlučuju o broju znanstvenih mišljenja koja treba dostaviti u skladu sa stavkom 2. i rokovima za njihovu dostavu.



Amandman		51
Prijedlog uredbe
Članak 14. – stavak 4.
	

	Tekst koji je predložila Komisija
	Izmjena

	4.	Svaka država članica imenuje jednog člana BPC-a i može imenovati jednog zamjenika člana BPC-a. Članovi BPC-a imenuju se na temelju njihove uloge i iskustva u obavljanju zadaća dodijeljenih BPC-u i mogu raditi u okviru nadležnog tijela.
	4.	Svaka država članica imenuje jednog člana BPC-a i može imenovati jednog zamjenika člana BPC-a. Članovi BPC-a imenuju se na temelju njihove uloge i iskustva u obavljanju zadaća dodijeljenih BPC-u.



Amandman		52
Prijedlog uredbe
Članak 14. – stavak 4.a (novi)
	

	Tekst koji je predložila Komisija
	Izmjena

	
	4.a	Na zahtjev države članice Agencija pomaže toj državi članici pri utvrđivanju mogućih kandidata koje ta država članica može predložiti u skladu sa stavcima 1. i 2. Obveza predlaganja kandidata, međutim, ostaje na državama članicama.



Amandman		53
Prijedlog uredbe
Članak 14. – stavak 5. – podstavak 1.
	

	Tekst koji je predložila Komisija
	Izmjena

	Članove SCCS-a imenuje Upravni odbor s popisa prikladnih kandidata utvrđenog na temelju poziva na iskazivanje interesa koji objavljuje Agencija.
	Članove SCCS-a odabire i imenuje Upravni odbor s popisa prikladnih kandidata koji je izradio izvršni direktor. Popis se sastavlja na temelju prijava zaprimljenih u vezi s pozivom na iskazivanje interesa koji objavljuje Agencija te ima za cilj uključiti barem dvostruko više kandidata od broja potrebnog za popunjavanje radnih mjesta u SCCS-u i za svako područje stručnog znanja.



Amandman		54
Prijedlog uredbe
Članak 14. – stavak 5. – podstavak 2. – točka a – podtočka iv.a (nova)
	

	Tekst koji je predložila Komisija
	Izmjena

	
	iv.a	procjena sigurnosti nanomaterijala;



Amandman		55
Prijedlog uredbe
Članak 14. – stavak 5. – podstavak 2. – točka a – podtočka v.
	

	Tekst koji je predložila Komisija
	Izmjena

	v.	alternativne metode ispitivanja i nove metodologije, uključujući metodologije novog pristupa i in vitro ili in silico tehnike;
	v.	pristupi koji ne uključuju životinje i nove metodologije, uključujući metodologije novog pristupa i in vitro ili in silico tehnike;



Amandman		56
Prijedlog uredbe
Članak 14. – stavak 5. – podstavak 2. – točka b
	

	Tekst koji je predložila Komisija
	Izmjena

	(b)	neovisnost i nepostojanje sukoba interesa.
	(b)	neovisnost i nepostojanje sukoba interesa, u skladu s pravilima usvojenima na temelju članka 9. stavka 1. točke (e)



Amandman		57
Prijedlog uredbe
Članak 14. – stavak 5. – podstavak 3.
	

	Tekst koji je predložila Komisija
	Izmjena

	SCCS se sastoji od najviše 20 članova.
	SCCS se sastoji od 20 članova, a cilj mu je uključiti najmanje dva člana za svako zastupljeno područje stručnog znanja.



Amandman		58
Prijedlog uredbe
Članak 14. – stavak 5.a (novi)
	

	Tekst koji je predložila Komisija
	Izmjena

	
	5.a	Članovi odbora predlažu se i imenuju u skladu s pravilima o sukobu interesa koja je Upravni odbor donio na temelju članka 9. stavka 1. točke (e).



Amandman		59
Prijedlog uredbe
Članak 14. – stavak 6.
	

	Tekst koji je predložila Komisija
	Izmjena

	6.	Članovi svih odbora moraju imati široko relevantno stručno znanje. Odbori mogu kooptirati dodatne članove izabrane na temelju njihovih posebnih kompetencija. Upravni odbor određuje i prilagođava maksimalan broj kooptiranih članova RAC-a, SEAC-a i SCCS-a na temelju prijedloga izvršnog direktora, uzimajući u obzir radno opterećenje odborâ, vrstu potrebnog stručnog znanja i dostupnost financijskih sredstava. MSC i BPC mogu kooptirati najviše pet dodatnih članova.
	6.	Članovi svih odbora moraju imati široko relevantno stručno znanje. Odbori mogu kooptirati dodatne članove izabrane na temelju njihovih posebnih kompetencija i uzimajući u obzir geografsku raznolikost. Upravni odbor određuje i prilagođava maksimalan broj kooptiranih članova odborâ na temelju prijedloga izvršnog direktora, uzimajući u obzir radno opterećenje odborâ, vrstu potrebnog stručnog znanja i dostupnost financijskih sredstava.



Amandman		60
Prijedlog uredbe
Članak 14. – stavak 7.a (novi)
	

	Tekst koji je predložila Komisija
	Izmjena

	
	7.a	Kooptirani članovi, stručnjaci, savjetnici i dionici nemaju glasačka prava.



Amandman		61
Prijedlog uredbe
Članak 14. – stavak 9.
	

	Tekst koji je predložila Komisija
	Izmjena

	9.	Države članice osiguravaju odgovarajuće znanstvene i tehničke resurse onim članovima odbora koje su predložile ili imenovale te olakšavaju rad odborâ i njihovih radnih skupina.
	9.	Države članice osiguravaju odgovarajuće znanstvene i tehničke resurse i administrativnu potporu onim članovima odbora koje su predložile ili imenovale kako bi im omogućile da učinkovito sudjeluju te olakšavaju rad odborâ i njihovih radnih skupina.



Amandman		62
Prijedlog uredbe
Članak 14. – stavak 10.
	

	Tekst koji je predložila Komisija
	Izmjena

	10.	Članovi RAC-a, SEAC-a i SCCS-a neovisni su i ne traže niti primaju upute ni od koje vlade ili druge institucije, tijela, ureda ili subjekta. Članovi MSC-a i BPC-a djeluju u javnom interesu. Suzdržavaju se od svakog djelovanja koje je nespojivo s njihovim dužnostima ili obavljanjem njihovih zadaća.
	10.	Članovi RAC-a, SEAC-a i SCCS-a neovisni su i ne traže niti primaju upute ni od koje vlade ili druge institucije, tijela, ureda ili subjekta. Ti članovi i članovi MSC-a i BPC-a djeluju u javnom interesu i u interesu Unije. Suzdržavaju se od svakog djelovanja koje je nespojivo s njihovim dužnostima ili obavljanjem njihovih zadaća.



Amandman		63
Prijedlog uredbe
Članak 14. – stavak 12.
	

	Tekst koji je predložila Komisija
	Izmjena

	12.	Članovi odborâ koje je predložila ili imenovala država članica osiguravaju odgovarajuću koordinaciju između zadaća Agencije i rada nadležnih tijela njihove države članice.
	12.	Članovi MSC-a i BPC-a koje je imenovala država članica osiguravaju odgovarajuću koordinaciju između rada u odborima i rada u okviru nadležnih tijela njihove države članice.



Amandman		64
Prijedlog uredbe
Članak 14. – stavak 15.
	

	Tekst koji je predložila Komisija
	Izmjena

	15.	Dotični član ili njegov poslodavac iz stavka 13. prima naknadu od Agencije u skladu s financijskim aranžmanima koje utvrđuje Upravni odbor nakon pozitivnog mišljenja Komisije. Popis zadaća za koje se mogu isplatiti naknade utvrđuje Upravni odbor nakon pozitivnog mišljenja Komisije. Ako dotični član ne obavi bilo koju od tih zadaća, izvršni direktor može uskratiti naknadu.
	15.	Dotični član ili njegov poslodavac iz stavka 14. prima naknadu od Agencije u skladu s financijskim aranžmanima koje utvrđuje Upravni odbor nakon pozitivnog mišljenja Komisije. Popis zadaća za koje se mogu isplatiti naknade utvrđuje Upravni odbor nakon pozitivnog mišljenja Komisije. Ako dotični član ne obavi bilo koju od tih zadaća, izvršni direktor može uskratiti naknadu.



Amandman		65
Prijedlog uredbe
Članak 15. – stavak 2.
	

	Tekst koji je predložila Komisija
	Izmjena

	2.	Pri izradi mišljenja odbori ulažu sve napore kako bi postigli konsenzus među svojim članovima. U mišljenju se navodi obrazloženje stajališta odbora. Ako se konsenzus ne može postići, mišljenje se sastoji od stajališta većine članova, stajalištâ manjine i obrazloženja tih stajališta. Mišljenje se objavljuje.
	2.	Pri izradi mišljenja odbori ulažu sve napore kako bi postigli konsenzus među svojim članovima. U mišljenju se navodi obrazloženje stajališta odbora. Ako se konsenzus ne može postići, mišljenje se sastoji od stajališta većine članova, stajalištâ manjine i obrazloženja tih stajališta. Mišljenje je javno dostupno na internetskim stranicama Agencije.



Amandman		66
Prijedlog uredbe
Članak 15. – stavak 4.
	

	Tekst koji je predložila Komisija
	Izmjena

	4.	Svaki odbor izrađuje prijedlog vlastitog poslovnika koji izvršni direktor priprema za donošenje i koji zatim donosi Upravni odbor. Poslovnik RAC-a i SEAC-a moraju odobriti predstavnici Komisije u Upravnom odboru.
	4.	Svaki odbor izrađuje prijedlog vlastitog poslovnika koji izvršni direktor priprema za donošenje i koji zatim donosi Upravni odbor. Pri pripremi poslovnika RAC-a, SEAC-a i SCCS-a izvršni direktor savjetuje se s predstavnicima Komisije u Upravnom odboru.



Amandman		67
Prijedlog uredbe
Članak 15. – stavak 5.
	

	Tekst koji je predložila Komisija
	Izmjena

	5.	Poslovnikom svakog odbora utvrđuju se postupci za zamjenu i kooptiranje članova, za osnivanje i organizaciju radnih skupina te za delegiranje određenih zadaća tim radnim skupinama, ako je primjenjivo. Poslovnikom se utvrđuje i postupak za hitno donošenje mišljenja i upravljanje sukobima interesa. Poslovnik se objavljuje.
	5.	Poslovnikom svakog odbora utvrđuju se postupci za zamjenu i kooptiranje članova, za osnivanje i organizaciju radnih skupina te za delegiranje određenih zadaća tim radnim skupinama, ako je primjenjivo. Donošenje mišljenja se ne delegira tim radnim skupinama. Poslovnikom se utvrđuje i postupak za hitno donošenje mišljenja i upravljanje sukobima interesa. Poslovnik je javno dostupan na internetskim stranicama Agencije.



Amandman		68
Prijedlog uredbe
Članak 15. – stavak 6.a (novi)
	

	Tekst koji je predložila Komisija
	Izmjena

	
	6.a	Detaljni sažetci svih sastanaka odbora javno će se i pravodobno objaviti kako bi šira javnost mogla pratiti napredak na dosjeima i ostalim predmetima o kojima se raspravljalo.



Amandman		69
Prijedlog uredbe
Članak 16. – stavak 4.
	

	Tekst koji je predložila Komisija
	Izmjena

	4.	Agencija ažurira popis stručnjaka, koji uključuje stručnjake iz članka 16. stavka 1. i druge stručnjake koje izravno utvrdi Agencija.
	4.	Agencija ažurira popis stručnjaka, koji uključuje stručnjake iz članka 16. stavka 1. i druge stručnjake koje izravno utvrdi Agencija, te kvalifikacije tih stručnjaka.



Amandman		70
Prijedlog uredbe
Članak 16. – stavak 5.
	

	Tekst koji je predložila Komisija
	Izmjena

	5.	Odredbe o neovisnosti iz članka 14. stavka 9., o ugovornim aranžmanima iz članka 14. stavka 13. i o financijskim aranžmanima za naknadu iz članka 14. stavka 14. primjenjuju se mutatis mutandis na svakog stručnjaka koji radi u radnoj skupini odborâ ili Foruma ili obavlja bilo koju drugu zadaću za Agenciju.
	5.	Odredbe o neovisnosti iz članka 14. stavka 10., o ugovornim aranžmanima iz članka 14. stavka 14. i o financijskim aranžmanima za naknadu iz članka 14. stavka 15. primjenjuju se mutatis mutandis na svakog stručnjaka koji radi u radnoj skupini odborâ ili Foruma ili obavlja bilo koju drugu zadaću za Agenciju.



Amandman		71
Prijedlog uredbe
Članak 17. – stavak 5.
	

	Tekst koji je predložila Komisija
	Izmjena

	5.	Forum izrađuje prijedlog svojeg poslovnika i podnosi ga Upravnom odboru. Poslovnikom se utvrđuju postupci za imenovanje i zamjenu predsjednika, zamjenu članova i delegiranje određenih zadaća radnim skupinama.
	5.	Forum izrađuje prijedlog svojeg poslovnika, a donosi ga Upravni odbor. Poslovnikom se utvrđuju postupci za imenovanje i zamjenu predsjednika, zamjenu članova i delegiranje određenih zadaća radnim skupinama.



Amandman		72
Prijedlog uredbe
Članak 19. – stavak 1.
	

	Tekst koji je predložila Komisija
	Izmjena

	1.	Izvršni direktor objavljuje imena članova odbora i Foruma na internetskim stranicama Agencije. Pojedini članovi mogu zahtijevati da se njihova imena ne objave ako smatraju da bi im ta objava mogla ugroziti sigurnost. Izvršni direktor odlučuje hoće li se udovoljiti tom zahtjevu. Prilikom objave imenovanja člana objavljuju se i njegove stručne kvalifikacije.
	1.	Izvršni direktor objavljuje imena članova odbora i Foruma te popis stručnjaka iz članka 16. stavka 4. na internetskim stranicama Agencije. Pojedini članovi i stručnjaci mogu zahtijevati da se njihova imena ne objave ako smatraju da bi im ta objava mogla ugroziti sigurnost. Izvršni direktor odlučuje hoće li se udovoljiti tom zahtjevu. Prilikom objave imenovanja člana objavljuju se i njegove stručne kvalifikacije.



Amandman		73
Prijedlog uredbe
Članak 19. – stavak 3.
	

	Tekst koji je predložila Komisija
	Izmjena

	3.	Na sastancima članova Upravnog odbora izvršni direktor, predsjednici i članovi odbora i Foruma te svi uključeni stručnjaci daju izjavu o bilo kakvim dodatnim interesima koji bi mogli utjecati na njihovo ispunjavanje obveza u skladu s člankom 14. stavkom 10. u pogledu bilo koje točke dnevnog reda. Svatko tko da takvu izjavu ne sudjeluje u glasanju o relevantnom pitanju.
	3.	Na svakom sastanku članova Upravnog odbora izvršni direktor, predsjednici i članovi odbora i Foruma te svi uključeni stručnjaci i savjetnici daju izjavu o bilo kakvim dodatnim interesima koji bi mogli utjecati na njihovo ispunjavanje obveza u skladu s člankom 14. stavkom 10. u pogledu bilo koje točke dnevnog reda. Svatko tko da takvu izjavu ne sudjeluje u glasanju o relevantnom pitanju.



Amandman		74
Prijedlog uredbe
Članak 19. – stavak 3.a (novi)
	

	Tekst koji je predložila Komisija
	Izmjena

	
	3.a	Članovi Upravnog odbora, predsjednici i članovi odborâ i Foruma te svi uključeni stručnjaci i savjetnici bez odgode izvješćuju izvršnog direktora o svim pokušajima nametanja pritiska ili neprimjerenog utjecaja koji su usmjereni na njih.

Prijedlog uredbe
Članak 27. – stavak 1. – uvodni dio
	

	Tekst koji je predložila Komisija
	Izmjena

	Upravni odbor do kraja svake godine na temelju nacrta izvršnog direktora potvrđuje nacrt jedinstvenog programskog dokumenta koji sadržava sljedeće:
	Upravni odbor do kraja svake godine na temelju prijedloga izvršnog direktora potvrđuje nacrt jedinstvenog programskog dokumenta koji sadržava sljedeće:

Prijedlog uredbe
Članak 27. – stavak 1. – točka da (nova)
	

	Tekst koji je predložila Komisija
	Izmjena

	
	(da)	procjenu primjerenosti financijskih i ljudskih resursa Agencije za obavljanje njezinih trenutačnih i budućih zadaća;



Amandman		77
Prijedlog uredbe
Članak 27. – stavak 1. – točka db (nova)
	

	Tekst koji je predložila Komisija
	Izmjena

	
	(db)	strategiju za učinkovito korištenje članova i stručnjaka iz članka 14. stavka 6., odnosno članka 16. i članka 35.;

Prijedlog uredbe
Članak 27. – stavak 1. – točka dc (nova)
	

	Tekst koji je predložila Komisija
	Izmjena

	
	(dc)	strategiju o očekivanim potrebama i troškovima koji proizlaze iz upućivanja u skladu s člankom 35. stavkom 2.a i o svakoj odluci o dodjeli financijske potpore nacionalnim tijelima, agencijama i istraživačkim institutima za provedbu određenih zadaća u smislu članka 41.b.



Amandman		79
Prijedlog uredbe
Članak 29. – stavak 4.a (novi)
	

	Tekst koji je predložila Komisija
	Izmjena

	
	4.a	Određuje se visina pristojbi i naknada naplaćenih na temelju sektorskog zakonodavstva Unije koja je dovoljna za pokrivanje troškova usluga koje se pružaju u skladu s tim zakonodavstvom.



Amandman		80
Prijedlog uredbe
Članak 29. – stavak 4.b (novi)
	

	Tekst koji je predložila Komisija
	Izmjena

	
	4.b	U granicama proračuna donesenog u skladu s proračunskim pravilima Unije, Agencija određuje unutarnju raspodjelu financijskih sredstava među svojim aktivnostima i zadaćama, u skladu sa svojim mandatom i programskim dokumentima.

Prijedlog uredbe
Članak 29. – stavak 5. – točka a
	

	Tekst koji je predložila Komisija
	Izmjena

	(a)	Agencija doprinosi pričuvi isključivo iz proračunskih rezultata na kraju godine u smislu članka 99. stavka 4. Delegirane uredbe (EU) 2019/715 ako su ti rezultati pozitivni i proizlaze iz prikupljenih prihoda od naknada i pristojbi koji su viši od predviđenih iznosa u dotičnoj godini;
	(a)	Agencija doprinosi pričuvi isključivo iz proračunskih rezultata na kraju godine u smislu članka 99. stavka 4. Delegirane uredbe (EU) 2019/715 ako su ti rezultati pozitivni i proizlaze iz prikupljenih prihoda od naknada i pristojbi koji su viši od iznosa predviđenih u posljednjem izmijenjenom proračunu koji je odobrio Upravni odbor Agencije u dotičnoj godini;



Amandman		82
Prijedlog uredbe
Članak 29. – stavak 5. – točka b
	

	Tekst koji je predložila Komisija
	Izmjena

	(b)	pričuva koja je u godini N uključena u nacrt proračuna za godinu N + 1 ni u kojem trenutku ne smije premašiti 8 % ukupnog stvarnog iznosa prihoda Agencije ostvarenog u godini N – 1 od naknada i pristojbi iz stavka 3. točke (b) i doprinosa Unije iz stavka 3. točke (a) te također ne smije premašiti 8 % ukupnog stvarnog iznosa administrativnih i operativnih rashoda Agencije ostvarenih u godini N – 1, neovisno o tome koji je iznos manji;
	(b)	pričuva koja je u godini N uključena u nacrt proračuna za godinu N + 1 ni u kojem trenutku ne smije premašiti 15 % prosjeka ukupnog stvarnog iznosa prihoda Agencije ostvarenog u posljednjih pet godina od naknada i pristojbi iz stavka 3. točke (b);



Amandman		83
Prijedlog uredbe
Članak 29. – stavak 5. – točka ca (nova)
	

	Tekst koji je predložila Komisija
	Izmjena

	
	(ca)	Agencija u okviru svojeg godišnjeg izvješća o radu svake godine izvješćuje o početnom saldu pričuve, priljevima, odljevima i obrazloženjima.

Prijedlog uredbe
Članak 29. – stavak 6.
	

	Tekst koji je predložila Komisija
	Izmjena

	6.	Komisija može preispitati uvjete za pričuvu iz stavka 5. i ovlaštena je za donošenje delegiranih akata u skladu s člankom 46. stavkom 1. radi izmjene stavka 5. na temelju tog preispitivanja.
	6.	Komisija predstavlja ocjenu funkcioniranja pričuve Europskom parlamentu i Vijeću na kraju četvrte godine djelovanja pričuve. Komisija prema potrebi podnosi zakonodavni prijedlog Europskom parlamentu i Vijeću radi prilagodbe pričuve.

Prijedlog uredbe
Članak 30. – stavak 2.a (novi)
	

	Tekst koji je predložila Komisija
	Izmjena

	
	2.a	Agencija prati svoje troškove, a izvršni direktor, u okviru godišnjeg izvješća o radu koje se podnosi Europskom parlamentu, Vijeću, Komisiji i Revizorskom sudu, pravodobno dostavlja detaljne i potkrijepljene informacije o troškovima koji se pokrivaju naknadama i pristojbama obuhvaćenima područjem primjene ove Uredbe.

Prijedlog uredbe
Članak 30.a (novi)
	

	Tekst koji je predložila Komisija
	Izmjena

	
	Članak 30.a	

	
	Revizija naknada

	
	1.	Najkasnije... [dvije godine nakon datuma početka primjene ove Uredbe] i svake tri godine nakon toga Komisija ocjenjuje primjerenost proračuna i u skladu s time prilagođava naknade koje se plaćaju Agenciji, posebno u pogledu osiguravanja da su prihodi ostvareni od naknada u kombinaciji s drugim izvorima prihoda Agencije dostatni za pokrivanje troškova pruženih usluga.

	
	2.	Najkasnije dvije godine nakon [datum početka primjene ove Uredbe] i svake tri godine nakon toga Komisija Europskom parlamentu i Vijeću podnosi izvješće o proračunskoj primjerenosti naknada koje se plaćaju Agenciji i o usklađenosti i konsolidaciji naknada.

Prijedlog uredbe
Članak 35. – naslov
	

	Tekst koji je predložila Komisija
	Izmjena

	Upućeni nacionalni stručnjaci i ostalo osoblje
	Upućeni nacionalni stručnjaci i ostalo osoblje upućeno u interesu službe

Prijedlog uredbe
Članak 35. – stavak 2.a (novi)
	

	Tekst koji je predložila Komisija
	Izmjena

	
	2.a	Dužnosnici i ostali službenici koje zapošljava Agencija mogu se, u interesu službe i u skladu s člankom 37. Pravilnika o osoblju iz Uredbe br. 31 (EEZ), 11 (EZAE) i člankom 51. Uvjeta zaposlenja ostalih službenika iz Uredbe br. 31 (EEZ), 11 (EZAE), uputiti nadležnim tijelima država članica ili drugim javnim tijelima kojima su povjerene zadaće povezane s mandatom Agencije.

	
	Takvo upućivanje ne utječe na kapacitet, zadaće i rad Agencije i na neovisnost dotičnog osoblja te podliježe odgovarajućim zaštitnim mjerama u pogledu sukoba interesa i povjerljivosti. 



Amandman		89
Prijedlog uredbe
Članak 35. – stavak 2.b (novi)
	

	Tekst koji je predložila Komisija
	Izmjena

	
	2.b	Upravni odbor može donijeti odluku kojom se utvrđuju uvjeti pod kojima se obavljaju privremena angažiranja ili upućivanja u interesu službe kako je navedeno u stavku 2.a.

Prijedlog uredbe
Članak 37. – stavak 2.
	

	Tekst koji je predložila Komisija
	Izmjena

	2.	Za sve ostale informacije i podatke koji nisu obuhvaćeni stavkom 1. Upravni odbor na prijedlog izvršnog direktora i u dogovoru s Komisijom donosi pravila kojima se osigurava javna dostupnost regulatornih, znanstvenih i tehničkih informacija vezanih uz sigurnost tvari pojedinačno, u smjesama ili proizvodima ako te informacije nisu povjerljive prirode kako je definirano u sektorskom zakonodavstvu Unije.
	2.	Za sve regulatorne, znanstvene i tehničke informacije u posjedu Agencije koje se odnose na sigurnost tvari pojedinačno, u smjesama ili proizvodima i koje nisu obuhvaćene stavkom 1., člankom 37.a, primjenjuje se ne dovodeći u pitanje posebne odredbe zakonodavstva Unije o otkrivanju informacija.

Prijedlog uredbe
Članak 37.a (novi)
	

	Tekst koji je predložila Komisija
	Izmjena

	
	Članak 37.a	

	
	Pristup dokumentima

	
	1.	Uredba (EZ) br. 1049/2001 i Uredba (EZ) br. 1367/2006 Europskog parlamenta i Vijeća1a primjenjuju se na dokumente u posjedu Agencije.

	
	2.	Upravni odbor donosi praktična rješenja za provedbu Uredbe (EZ) br. 1049/2001 i članaka 6. i 7. Uredbe (EZ) br. 1367/2006, osiguravajući što širi pristup dokumentima koje posjeduje.

	
	3.	Protiv odluka koje donosi Agencija na temelju članka 8. Uredbe (EZ) br. 1049/2001 može se dostaviti pritužba Europskom ombudsmanu ili pokrenuti postupak pred Sudom EZ-a u skladu s uvjetima utvrđenim u članku 228. odnosno 263. UFEU-a.

	
	_________________

	
	1a Uredba (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Unije (SL L 264, 25.9.2006., str. 13., ELI: http://data.europa.eu/eli/reg/2006/1367/oj).

Prijedlog uredbe
Članak 38. – stavak 3.
	

	Tekst koji je predložila Komisija
	Izmjena

	3.	Članovi Upravnog odbora, izvršni direktor, članovi odborâ, Odbora za žalbe i Foruma, vanjski stručnjaci koji sudjeluju u radnim skupinama i članovi osoblja Agencije poštuju zahtjeve u pogledu povjerljivosti iz članka 339. UFEU-a, čak i nakon što prestanu obavljati svoje dužnosti.
	3.	Članovi Upravnog odbora, izvršni direktor, članovi odborâ, Odbora za žalbe i Foruma, stručnjaci koji sudjeluju u radnim skupinama i članovi osoblja Agencije poštuju zahtjeve u pogledu povjerljivosti iz članka 339. UFEU-a, čak i nakon što prestanu obavljati svoje dužnosti.

Prijedlog uredbe
Članak 41.a (novi)
	

	Tekst koji je predložila Komisija
	Izmjena

	
	Članak 41.a	

	
	Skupština akreditiranih dionika

	
	1.	Za potrebe članka 41. Agencija uspostavlja i koordinira Skupštinu akreditiranih dionika („Skupština”). 

	
	2.	Cilj Skupštine je ojačati odnos između akreditiranih dionika i Agencije te olakšati njihov doprinos zadaćama Agencije.

	
	3.	Izvršni direktor ili predstavnik izvršnog direktora ima pravo biti nazočan na svim sastancima Skupštine. Skupštinom predsjeda predstavnik Agencije. Popis akreditiranih dionika Agencije javno je dostupan na internetskim stranicama Agencije.

	
	4.	Upravni odbor sastavlja popis članova Skupštine koji se odabiru među dionicima iz članka 15. stavka 1. i osigurava uravnoteženu zastupljenost predstavnika industrije i organizacija civilnog društva među tim članovima.

Prijedlog uredbe
Članak 41.b (novi)
	

	Tekst koji je predložila Komisija
	Izmjena

	
	Članak 41.b	

	
	Umrežavanje nacionalnih tijela, agencija i istraživačkih instituta

	
	1.	Agencija olakšava umrežavanje nacionalnih tijela, agencija i istraživačkih instituta koji djeluju u područjima nadležnosti Agencije. Cilj je tog umrežavanja posebno pojednostavniti okvir unutar kojega se odvija znanstvena suradnja, i to koordinacijom aktivnosti, razmjenom informacija, razvojem i provedbom zajedničkih projekata, razmjenom stručnog znanja i primjera najboljih praksi iz područja nadležnosti Agencije.

	
	2.	Za potrebe ovog članka Upravni odbor, djelujući na prijedlog izvršnog direktora, sastavlja popis nacionalnih tijela, agencija i istraživačkih instituta iz stavka 1. koje su imenovale države članice i koji mogu pomagati Agenciji, pojedinačno ili u mrežama, u obavljanju njezinih zadaća, koji će biti javno dostupan na internetskim stranicama Agencije. Ne dovodeći u pitanje zadaće koje su Agenciji povjerene u sektorskom zakonodavstvu, Agencija tim nacionalnim tijelima, agencijama i istraživačkim institutima može povjeriti određene zadaće, posebno pripremni rad za znanstvena mišljenja, znanstvenu i tehničku pomoć, prikupljanje podataka i utvrđivanje novih rizika. Neke od tih usluga mogu biti prihvatljive za financijsku pomoć, u skladu sa stavkom 3.

	
	3.	Upravni odbor donosi odluke o dodjeli financijske potpore nacionalnim tijelima, agencijama i istraživačkim institutima s popisa iz stavka 2. za provedbu određenih zadaća.

Prijedlog uredbe
Članak 43. – stavak 1.
	

	Tekst koji je predložila Komisija
	Izmjena

	Agencija pomaže državama članicama i Komisiji u promicanju zamjene najštetnijih kemikalija sigurnijim i održivijim alternativnim tvarima i tehnologijama te u razvoju relevantnih znanstvenih metodologija, među ostalim pristupa koji ne uključuju životinje, za procjenu opasnosti kemikalija te rizika i socioekonomskih učinaka uporabekemikalija. Takva pomoć uključuje olakšavanje razmjene informacija, kao i sudjelovanje u relevantnim istraživačkim, razvojnim i inovacijskim aktivnostima te njihovo olakšavanje u okviru područja primjene odgovarajućeg sektorskog zakonodavstva Unije.
	1.	Agencija pomaže državama članicama i Komisiji u promicanju zamjene najštetnijih i drugih opasnih kemikalija i njihovih skupina sigurnijim i održivijim alternativnim tvarima i tehnologijama te u razvoju, regulatornom prihvaćanju, primjeni i međunarodnoj validaciji relevantnih znanstvenih metodologija, među ostalim pristupa koji ne uključuju životinje, za procjenu opasnosti kemikalija, te rizika i socioekonomskih učinaka uporabe kemikalija. Takva pomoć uključuje olakšavanje razmjene informacija, doprinos definiranju potreba za generiranjem podataka, kao i sudjelovanje u relevantnim istraživačkim, razvojnim i inovacijskim aktivnostima te njihovo olakšavanje u okviru područja primjene odgovarajućeg sektorskog zakonodavstva Unije, uključujući Uredbu (EU) 2021/695 Europskog parlamenta i Vijeća1a i, prema potrebi, ekspozomike.

	
	_________________

	
	1a Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013 (SL L 170, 12.5.2021, str. 1., ELI: http://data.europa.eu/eli/reg/2021/695/oj).

Prijedlog uredbe
Članak 43. – stavak 1.a (novi)
	

	Tekst koji je predložila Komisija
	Izmjena

	
	1.a	Agencija objavljuje godišnje izvješće u kojem iznosi svoje preporuke o nedostacima u znanju i podacima u pogledu regulatorne znanosti i regulatornih potreba, kao i istraživačke i temeljne znanosti, u bilo kojem području u okviru svoje nadležnosti, uzimajući u obzir nove rizike te u bliskoj suradnji i stalnoj interakciji s relevantnim tijelima Unije i međunarodnim tijelima.

Prijedlog uredbe
Članak 44. – stavak 1.
	

	Tekst koji je predložila Komisija
	Izmjena

	Agencija surađuje s drugim tijelima osnovanima na temelju prava Unije, koja uključuju, ali nisu ograničena na Europski centar za sprečavanje i kontrolu bolesti, Europsku agenciju za okoliš, Europsku agenciju za sigurnost hrane, Europsku agenciju za lijekove i Europsku agenciju za sigurnost i zdravlje na radu, u pružanju relevantnih znanstvenih mišljenja, u razmjeni podataka i informacija, uključujući moguću uspostavu povezanih formata podataka i kontroliranih rječnika kako bi se olakšala ta razmjena, te u razvoju znanstvenih metodologija, među ostalim pristupa koji ne uključuju životinje, za procjenu kemikalija.
	1.	Agencija surađuje s drugim tijelima osnovanima na temelju prava Unije, koja uključuju, ali nisu ograničena na Europski centar za sprečavanje i kontrolu bolesti (ECDC), Europsku agenciju za okoliš (EEA), Europsku agenciju za sigurnost hrane (EFSA), Europsku agenciju za lijekove (EMA) i Europsku agenciju za sigurnost i zdravlje na radu (EU-OSHA), u pružanju relevantnih znanstvenih mišljenja, u razmjeni podataka i informacija, uključujući moguću uspostavu povezanih formata podataka i kontroliranih rječnika kako bi se olakšala ta razmjena, te u razvoju znanstvenih metodologija, među ostalim pristupa koji ne uključuju životinje, za procjenu kemikalija.

Prijedlog uredbe
Članak 44. – stavak 1.a (novi)
	

	Tekst koji je predložila Komisija
	Izmjena

	
	1.a	Agencija osigurava suradnju s referentnim laboratorijem Europske unije za alternative ispitivanju na životinjama (EURL ECVAM), posebno u pogledu razvoja znanstvenih metodologija i aktivnosti osposobljavanja.

Prijedlog uredbe
Članak 44. – stavak 1.b (novi)
	

	Tekst koji je predložila Komisija
	Izmjena

	
	1.b	Uspostavlja se stalna radna skupina („radna skupina”) s Agencijom, EFSA-om, EMA-om, ECDC-om, EEA-om i EU-OSHA-om.

Prijedlog uredbe
Članak 44. – stavak 1.c (novi)
	

	Tekst koji je predložila Komisija
	Izmjena

	
	1.c	Radna skupina je usmjerena na međusektorska pitanja za koja može biti koristan pristup „Jedno zdravlje” i pristup koji uključuje ekspozom. Radna skupina se oslanja na postojeće mehanizme suradnje, maksimalno povećavajući sinergije i izbjegavajući udvostručavanje.

Prijedlog uredbe
Članak 44. – stavak 1.d (novi)
	

	Tekst koji je predložila Komisija
	Izmjena

	
	1.d	Agencija koordinira rad radne skupine 12 mjeseci nakon osnivanja radne skupine. Koordinacija i predsjedanje radom radne skupine, uključujući vođenje koordinacije sastanaka i aktivnosti radne skupine, rotiraju se među agencijama svakih 12 mjeseci nakon toga u skladu s njezinim okvirom za djelovanje iz stavka 1.l.

Prijedlog uredbe
Članak 44. – stavak 1.e (novi)
	

	Tekst koji je predložila Komisija
	Izmjena

	
	1.e	Radna skupina sastoji se od osoblja iz svake agencije iz stavka 1.b. Izvršni direktor svake agencije imenuje predstavnika u radnu skupinu, a predstavnici izvješćuju svoje izvršne direktore o napretku. Predstavnik Komisije poziva se da sudjeluje na sastancima radne skupine kako bi se osigurala bliska suradnja radne skupine i Komisije.

Prijedlog uredbe
Članak 44. – stavak 1.f (novi)
	

	Tekst koji je predložila Komisija
	Izmjena

	
	1.f	Svaka agencija iz stavka 1.b uspostavlja kontaktnu točku u okviru te agencije kako bi koordinirala odgovarajuće doprinose zajedničkim aktivnostima i prenijela stajalište te agencije o strateškim pitanjima. Svaka kontaktna točka obavješćuje svoje upravljačke i međuagencijske mehanizme o relevantnim događanjima u okviru radne skupine.

Prijedlog uredbe
Članak 44. – stavak 1.g (novi)
	

	Tekst koji je predložila Komisija
	Izmjena

	
	1.g	Članovi radne skupine mogu, prema potrebi, nastojati angažirati druge predstavnike iz svake agencije radi pružanja doprinosa i savjeta za potporu provedbi djelovanja.

Prijedlog uredbe
Članak 44. – stavak 1.h (novi)
	

	Tekst koji je predložila Komisija
	Izmjena

	
	1.h	Promatrači i vanjski stručnjaci mogu prisustvovati sastancima radne skupine prema potrebi, u dogovoru s članovima radne skupine.

Prijedlog uredbe
Članak 44. – stavak 1.i (novi)
	

	Tekst koji je predložila Komisija
	Izmjena

	
	1.i	Radna skupina ne djeluje kao tijelo koje donosi odluke. Radna skupina može višem rukovodstvu agencija predložiti preporuke za djelovanje. Predstavnici svake agencije u radnoj skupini imaju savjetodavnu ulogu za izvršne direktore i više rukovodstvo vlastite agencije te prema potrebi surađuju s Komisijom i drugim dionicima radi doprinosa i savjetovanja.

Prijedlog uredbe
Članak 44. – stavak 1.j (novi)
	

	Tekst koji je predložila Komisija
	Izmjena

	
	1.j	Radna skupina sastaje se najmanje šest puta godišnje, s najmanje jednim godišnjim fizičkim sastankom koji ima više stratešku prirodu. Prema potrebi mogu se organizirati ad hoc sastanci.

Prijedlog uredbe
Članak 44. – stavak 1.k (novi)
	

	Tekst koji je predložila Komisija
	Izmjena

	
	1.k	Do 31. prosinca svake godine članovi radne skupine sastavljaju i potvrđuju godišnji okvir za djelovanje u kojem se opisuje plan za zajednički rad agencija u okviru pristupa „Jedno zdravlje” i ekspozoma iz stavka 1.b.

	
	Taj okvir za djelovanje uključuje ciljeve koje treba slijediti radna skupina, konkretna djelovanja i ishode za njihovo postizanje te približan vremenski okvir za provedbu takvih djelovanja, a temelji se na sljedećim ciljevima koji se odnose na „Jedno zdravlje” i ekspozom:

	
	(a) olakšati stratešku koordinaciju u njegovoj provedbi;

	
	(b) promicati koordinaciju istraživanja;

	
	(c) povećati izgradnju kapaciteta;

	
	(d) ojačati komunikaciju i angažman dionika;

	
	(e) podupirati razvoj zajedničkih partnerstava.

Prijedlog uredbe
Članak 44. – stavak 1.l (novi)
	

	Tekst koji je predložila Komisija
	Izmjena

	
	1.l	Okvir za djelovanje iz stavka 1.l mora biti u skladu s odgovarajućim mandatima svake agencije i ne smije ometati njezine statutarne aktivnosti.

Prijedlog uredbe
Članak 45. – stavak 2.
	

	Tekst koji je predložila Komisija
	Izmjena

	2.	Ako Agencija utvrdi mogući izvor razlika, stupa u kontakt s predmetnim tijelom kako bi osigurala razmjenu svih relevantnih znanstvenih ili tehničkih informacija i utvrdila znanstvena ili tehnička pitanja koja bi mogla biti sporna.
	2.	Ako Agencija utvrdi mogući izvor razlika kako su navedene u stavku 1., stupa u kontakt s drugim predmetnim tijelom kako bi osigurala razmjenu svih relevantnih znanstvenih ili tehničkih informacija i utvrdila znanstvena ili tehnička pitanja koja bi mogla biti sporna.

Prijedlog uredbe
Članak 45. – stavak 3.
	

	Tekst koji je predložila Komisija
	Izmjena

	3.	Agencija i predmetno tijelo surađuju kako bi otklonili razlike. Ako Agencija i predmetno tijelo ne mogu otkloniti razlike, sastavljaju zajedničko izvješće. U izvješću se jasno navode sporna znanstvena pitanja, utvrđuju relevantne nesigurnosti u podacima i temeljni razlozi za različita mišljenja, uključujući metodološke razlike, te se ono objavljuje. Ako je predmetno tijelo agencija Unije ili znanstveni odbor, Agencija podnosi zajedničko izvješće Komisiji.
	3.	Agencija i drugo predmetno tijelo surađuju kako bi otklonili razlike, uzimajući u obzir cilj visoke razine zaštite zdravlja i okoliša. Ako Agencija i drugo predmetno tijelo ne mogu otkloniti razlike, sastavljaju zajedničko izvješće. U izvješću se jasno navode sporna znanstvena pitanja, utvrđuju relevantne nesigurnosti u podacima i daju temeljni razlozi za različitost mišljenja, uključujući razloge povezane s metodološkim razlikama. Izvješće se objavljuje. Ako je drugo predmetno tijelo agencija Unije ili znanstveni odbor, Agencija također podnosi zajedničko izvješće Komisiji.

Prijedlog uredbe
Članak 46.
	

	Tekst koji je predložila Komisija
	Izmjena

	Članak 46.
	Briše se.

	Delegirane ovlasti
	

	1. Ovlast za donošenje delegiranih akata iz članka 29. stavka 6. dodjeljuje se Komisiji u skladu s uvjetima utvrđenima u ovom članku na razdoblje od pet godina počevši od [Ured za publikacije: unijeti datum stupanja na snagu ove Uredbe]. Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina. Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja od pet godina.
	

	2. Europski parlament ili Vijeće u svakom trenutku mogu opozvati delegiranje ovlasti iz stavka 1. Odlukom o opozivu prestaje važiti delegiranje ovlasti navedeno u toj odluci. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. Ona ne utječe na valjanost delegiranih akata koji su već na snazi.
	

	3. Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva38 od 13. travnja 2016.
	

	4. Čim Komisija donese delegirani akt, istodobno ga dostavlja Europskom parlamentu i Vijeću.
	

	5. Delegirani akt donesen na temelju stavka 1. stupa na snagu samo ako Europski parlament ili Vijeće u roku od tri mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za tri mjeseca na inicijativu Europskog parlamenta ili Vijeća.
	

	_________________
	

	38 SL L 123, 12.5.2016., str. 1., ELI: http://data.europa.eu/eli/agree_interinstit/2016/512/oj.

Prijedlog uredbe
Članak 48. – stavak 1. – točka 3.
	

	Tekst koji je predložila Komisija
	Izmjena

	(3)	u članku 77. briše se stavak 1.;
	(3)	u članku 77. brišu se stavak 1. i stavak 3. točke (b) i (c);

Prijedlog uredbe
Članak 54. – naslov
	

	Tekst koji je predložila Komisija
	Izmjena

	Evaluacija
	Evaluacija i preispitivanje

Prijedlog uredbe
Članak 54. – stavak 2.
	

	Tekst koji je predložila Komisija
	Izmjena

	2.	U evaluaciji se razmatraju moguća potreba za izmjenom mandata Agencije i financijske posljedice takve izmjene.
	2.	U evaluaciji se razmatraju moguća potreba za izmjenom mandata Agencije i financijske posljedice takve izmjene. Evaluacijom se ocjenjuje i funkcioniranje odbora te primjerenost usklađivanja ili prilagođavanja članaka 14. i 15. ove Uredbe.

Prijedlog uredbe
Članak 54. – stavak 3.
	

	Tekst koji je predložila Komisija
	Izmjena

	3.	Komisija izvješćuje Europski parlament, Vijeće i Upravni odbor o nalazima evaluacije. Prema potrebi prilažu se akcijski plan i vremenski raspored. Komisija objavljuje nalaze evaluacije.
	3.	Komisija izvješćuje Europski parlament, Vijeće i Upravni odbor o nalazima evaluacije. Prema potrebi prilažu se akcijski plan i vremenski raspored. Komisija, prema potrebi, podnosi zakonodavni prijedlog Europskom parlamentu i Vijeću. Komisija objavljuje nalaze evaluacije.

